# Brigada (karyba)

### Straipsnis iš Vikipedijos, laisvosios enciklopedijos.

Brigada – karinis dalinys, sudarytas iš 2-5 pulkų ir/ar batalionų, mažesnis už diviziją, bet didesnis už pulką.

Brigados būna divizijos dalis arba atskiras dalinys, neįeinantis į divizijos sudėtį.

Tradiciškai brigados vado karinis laipsnis būna brigados generolas (kitur – brigadininkas, kombrigas) arba pulkininkas.

## [taisyti] Kilmė

Brigadas sugalvojo Švedijos karalius Gustavas Adolfas (Gustavus Adolphus) Trisdešimties metų karo metu (1618-1648 m.), kad turėti dalinius, besiskiriančius nuo tipiškų divizijų ir pulkų.

Žodis brigade kilęs iš lot. brigare 'kautis', o šis – iš keltų žodžio briga (plg., s.air. brig 'jėga').

Gustavo Adolfo brigada buvo mišrus dalinys iš pėstininkų, kavalerijos ir, paprastai, artilerijos, sukurtas tam tikrai užduočiai vykdyti. Brigados dydis būdavo įvairus – nuo kuopos iki dviejų pulkų. Tokį dalinį dabar angliškai vadina task force.

Vėliau brigados idėja pasinaudojo prancūzų generolas Turenne ir sukūrė nuolatinius dalinius brigadas, dėl ko prireikė įvesti specialų laipsnį tokių brigadų vadams. Brigados vado laipsnis pradžioje vadinosi brigadier des armées du roi, vėliau – Général de brigade.

## [taisyti] Sandara

D.Britanijos armijoje brigada apie du šimtus metų buvo smulkiausias taktinis junginys. Pulkai tuo metu buvo administraciniai batalionų junginiai (pėstininkų pulkai) arba bataliono dydžio daliniai (kavalerija).

JAV brigada yra mažesnė už diviziją ir apytiksliai lygi pulkui ar kiek didesnė už jį. Tipiška brigada paprastai turi 1500-3500 karių. Kažkada (ypač JAV Pilietinio karo metu) armijos brigados būdavo iš dviejų pulkų, bet dabar tai jau pasenusi brigados sandara.
JAV Jūrų pėstininkų Korpuse brigados formuojamos tam tikroms užduotims atlikti.

Kolonijinių valstybių (pvz., Britų Imperijos) armijose brigados neretai būdavo tolimų teritorijų, postų įgulos, iš jų vadai turėjo nemažą valdžią savo teritorijoje.

Brigada paprastai yra mažiausias junginys, galintis savarankiškai veikti karo lauko teatre be išorinio logistinio palaikymo. Šiais laikais JAV Armijoje brigados dažnai vadinamos Task Force, o D.Britanijos Armijoje – Battle Group, nors šie dariniai gali būti ir didesni už brigadas.

## [taisyti] Brigados Lietuvos kariuomenėje

Dabartinėje Lietuvos kariuomenėje yra motorizuotoji pėstininkų brigada „Geležinis vilkas“, sudaryta iš štabo, keturių pėstininkų batalionų ir artilerijos bataliono.

Rodomas puslapis "http://lt.wikipedia.org../../../b/r/i/Brigada_%28karyba%29.html"

Kategorija: Kariniai daliniai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Dansk
- Deutsch
- English
- Español
- Eesti
- Suomi
- Français
- עברית
- Hrvatski
- Magyar
- Bahasa Indonesia
- 日本語
- Bahasa Melayu
- Plattdüütsch
- Nederlands
- ‪Norsk (bokmål)‬
- Polski
- Русский
- Slovenščina
- Svenska
- Тоҷикӣ
- Türkçe
- 中文